section_heading: Rad
paragraph_text: Velik dio radova proizveden je u obliku ekskluzivnih dizajnerskih serija i nalaze se u privatnim zbirkama, među ostalim kod umjetnika Gilberta&Georgea koji imaju njene čaše za pjenušac, švedski kraljevski par posjeduje zbirku njenih svijećnjaka, za vjenčanje poznatog glumačkog para Angeline Jolie i Brada Pitta oblikovane su kao dar za vjenčanje čaše Angelina i Brad. Drinković je oblikovala likovno rješenje nagrade Medicina Medicinskog fakulteta Sveučilišta u Zagrebu koja se svake godine dodjeljuje najboljim stručnjacima i humanistima svoje struke. Dizajnirala je čašu i vazu-svijećnjak Pomak povodom ulaska Hrvatske u EU, a to su ujedno i službeni suveniri Muzeja za umjetnost i obrt u Zagrebu.